Greek Legal Document

Category: 195

Content:
7. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ. 8008/1/433  της 17 Αυγ. – 20 Σεπτ. 1999   (ΦΕΚ Β΄ 1755)  (Διόρθ. Σφαλμ. στο ΦΕΚ Β΄ 1959/1 Νοεμ. 1999 Οδοιπορικά και λοιπά έξοδα του αστυνομικού προσωπικού του Υπουργείου Δημόσιας Τάξης.  Έχοντας υπόψη: 1.Το άρθρ. 3 του Νόμ. 617/1977 «περί επεκτάσεως των διατάξεων του Ν.Δ. 334/1969 «περί των οδοιπορικών εξόδων του Στρατιωτικού προσωπικού και επί του προσωπικού των Σωμάτων της Χωροφυλακής, Αστυνομίας Πόλεως και Πυροσβεστικού και άλλων τινών διατάξεων». 2.Το άρθρ. 37 του Νόμ. 1481/84 «Οργανισμός του Υπουργείου Δημόσιας Τάξης». 3.Το Νόμ. 2685/1999 «Δαπάνες κίνησης των μετακινουμένων προσώπων με εντολή του Δημοσίου εντός και εκτός της Επικράτειας για εκτέλεση υπηρεσίας και άλλες διατάξεις». 4.Το άρθρ. 6 του Νόμ. 2622/98 «Υπηρεσίες Συνοριακής Φύλαξης». 5.Το γεγονός ότι από τις διατάξεις της παρούσας απόφασης δεν προκαλείται επιπλέον δαπάνη σε βάρος του Κρατικού Προϋπολογισμού, αποφασίζουμε: Έκταση εφαρμογής ΚΕΦΑΛΑΙΟ Α΄ ΓΕΝΙΚΕΣ ΔΙΑΤΑΞΕΙΣ Άρθρ.1.-Οι διατάξεις της παρούσας απόφασης αφορούν τα οδοιπορικά έξοδα και τις συναφείς αποζημιώσεις του αστυνομικού προσωπικού του Υπουργείου Δημόσιας Τάξης, που μετατίθεται ή εκτελεί υπηρεσία εκτός έδρας στο εσωτερικό της Χώρας. Κατηγορίες οδοιπορικών εξόδων Άρθρ.2.-Τα οδοιπορικά έξοδα διακρίνονται σε: α. Οδοιπορικά έξοδα εκτέλεσης υπηρεσίας. β. Οδοιπορικά έξοδα μετάθεσης. ΚΕΦΑΛΑΙΟ Β΄ ΟΔΟΙΠΟΡΙΚΑ ΕΞΟΔΑ ΕΚΤΕΛΕΣΗΣ ΥΠΗΡΕΣΙΑΣ Προϋποθέσεις δικαιολόγησης οδοιπορικών Άρθρ.3.-1.Τα οδοιπορικά έξοδα εκτέλεσης υπηρεσίας συνίστανται στην ημερησία αποζημίωση εκτός έδρας, στο αντίτιμο εισιτηρίου, στις δαπάνες διανυκτέρευσης και στις μικροδαπάνες ταξιδίου. Σελ. 24,902(η) Τεύχος 1336 Σελ. 2 2.Για τη δικαιολόγηση οδοιπορικών εξόδων από τους μετακινουμένους για εκτέλεση υπηρεσίας, πρέπει να συντρέχουν οι προϋποθέσεις του άρθρ. 7 του Π.Δ. 200/93 (απόσταση μεγαλύτερη των 15 χιλιομέτρων κλπ.). 3.Για να χαρακτηρισθεί μία περιοχή ότι υπάγεται στην τέως Διοίκηση Πρωτεύουσας και στην περιοχή Θεσ/νίκης ή ότι εξυπηρετείται με αστική συγκοινωνία, ως και για τον προσδιορισμό της χιλιομετρικής απόστασης λαμβάνονται υπόψη τα στοιχεία και οι πίνακες, που παρέχονται από τις αρμόδιες υπηρεσίες. Εγκρίσεις μετακινήσεων αστυνομικού προσωπικού Άρθρ.4.-1.Αρμόδιοι για την έγκριση ημερών εκτέλεσης υπηρεσίας εκτός έδρας με δικαίωμα λήψης ημερησίας αποζημίωσης κλπ. εξόδων, είτε μέσα στην περιοχή της Υπηρεσίας του μετακινουμένου είτε εκτός αυτής, για το παρακάτω αστυνομικό προσωπικό είναι οι εξής: α. Ο Γενικός Γραμματέας Υ.Δ.Τ. για τον Προϊστάμενο της Υπηρεσίας Π.Σ.Ε.Α./Υ.Δ.Τ. β. Ο Αρχηγός της Ελληνικής Αστυνομίας, για τους Προϊσταμένους των Κλάδων και τους Διευθυντές των Υπηρεσιών που υπάγονται απ’ ευθείας σ’ αυτόν. γ. Ο Προϊστάμενος του Κλάδου Αστυνομίας Ασφάλειας και Τάξης, για τους Διευθυντές των Διευθύνσεων του Κλάδου του. δ. Ο Προϊστάμενος του Κλάδου Διοικητικής Υποστήριξης για τους Διευθυντές των Δ/νσεων του Κλάδου του, τους Διευθυντές των λοιπών αυτοτελών Διευθύνσεων/Υ.Δ.Τ., τους Διευθυντές των Ασφαλιστικών Ταμείων, του Ιδρύματος «Εξοχές Ελληνικής Αστυνομίας», της Αστυνομικής Ακαδημίας, τους Γενικούς Επιθεωρητές και τους Γενικούς Αστυν. Δ/ντές. ε.. Οι Δ/ντές των Δ/νσεωντων Κλάδων και λοιπών αυτοτελών Δ/νσεων του Υ.Δ.Τ. και οι Δ/ντές των Υπηρεσιών και Δ/νσεων που υπάγονται στον Αρχηγό Ελληνικής Αστυνομίας για το προσωπικό των Υπηρεσιών τους. 4.α.ι.7 Οδοιπορικά ΄Εξοδα Προσωπικού Σωμάτων Ασφαλείας   863 στ. Ο Δ/ντής της Δ/νσης Υγειονομικού για το προσωπικό της Δ/νσής του και τους Δ/ντές των Κεντρικών Ιατρείων που υπάγονται σ’ αυτήν, ο Δ/ντής της Δ/νσης Εγκληματολογικών Ερευνών για το προσωπικό της Δ/νσής του και τον Δ/ντή της Υποδ/νσης Εγκληματολογικών Ερευνών Βορείου Ελλάδος και ο Δ/ντής της Διεύθυνσης Εσωτερικών Υποθέσεων για το προσωπικό της Δ/.νσής του και τον Προϊστάμενο της Υποδιεύθυνσης Εσωτερικών Υποθέσεων Βορείου Ελλάδος. ζ. Οι Δ/ντές των Κεντρικών Ιατρείων και της Υποδ/νσης Εγκληματολογικών Ερευνών Βορείου Ελλάδος και ο προϊστάμενος της Υποδ/νσης Εσωτερικών Υποθέσεων Βόρειας Ελλάδας για το προσωπικό των Υπηρεσιών τους. η. Ο Προϊστάμενος της Υπηρεσίας Π.Σ.Ε.Α./Υ.Δ.Τ., για το προσωπικό των Ενόπλων Δυνάμεων, της Ελληνικής Αστυνομίας και του Πυροσβεστικού Σώματος που υπηρετεί στην Υπηρεσία αυτή. θ. Ο Δ/ντής της Αστυνομικής Ακαδημίας για το προσωπικό της Υπηρεσίας του και της Υποδ/νσης Θρησκευτικού, καθώς και για τους Διοικητές των Σχολών και των λοιπών Υπηρεσιών που υπάγονται σ’ αυτήν. ι. Οι Διοικητές των Σχολών της Αστυνομικής Ακαδημίας και οι Διοικητές και Δ/ντές των λοιπών Υπηρεσιών που υπάγονται σ’ αυτήν για το προσωπικό των Υπηρεσιών τους. ια. Οι Γενικοί Επιθεωρητές Αστυνομίας για το προσωπικό της Υπηρεσίας τους και τους Επιθεωρητές Αστυνομίας δικαιοδοσίας τους. ιβ. Οι Επιθεωρητές Αστυνομίας για το προσωπικό της Υπηρεσίας τους και τους Αστυν. Δ/ντές Νομών δικαιοδοσίας τους. ιγ. Οι Αστυνομικοί Διευθυντές Νομών για τους Υποδ/ντές Αστυνομικών των Διευθύνσεων, το προσωπικό των Επιτελείων τους, τους Διευθυντές και Διοικητές των Αστυν. Υποδ/νσεων και Αστυνομικών Τμημάτων και ισοτίμων Υπηρεσιών δικαιοδοσίας τους, καθώς και για το προσωπικό των υφισταμένων τους Υπηρεσιών όταν μετακινείται εκτός της τοπικής αρμοδιότητας αυτών ή και εκτός Διευθύνσεως, με την επιφύλαξη των διατάξεων της παρ. 3 του παρόντος άρθρου. ιδ. Οι Δ/ντές των Αστυν. Υποδ/νσεων και ισοτίμων Υπηρεσιών των Αστυν. Δ/νσεων για το προσωπικό των Υπηρεσιών τους. ιε. Οι Διοικητές Αστυνομικών Τμημάτων και ισοτίμων Υπηρεσιών για το προσωπικό των Υπηρεσιών τους και των υφισταμένων τους Υπηρεσιών, (Σταθμοί και Φυλάκια) όταν μετακινούνται εντός της τοπικής αρμοδιότητας αυτών. 2.Για το αστυνομικό προσωπικό των Γενικών Αστυν. Δ/νσεων Αττικής και Θεσ/νίκης, αρμόδιοι για την έγκριση των ημερών εκτέλεσης υπηρεσίας εκτός έδρας είναι οι εξής: α. Οι Γενικοί Αστυν. Δ/ντές για τους Υποδ/ντές των Γ.Α.Δ., τους αξιωματικούς με βαθμό Αστυν. Διευθυντή και Αστυν. Υποδ/ντή, που υπηρετούν στο Επιτελείο τους, τους Διευθυντές των υφισταμένων τους Διευθύνσεων και για τους αξιωματικούς που εκτελούν υπηρεσία Αξιωματικού Επιθεώρησης των Υπηρεσιών της Γ. Α. Δ.  β. Οι Προϊστάμενοι των Τμημάτων Εσωτερικών Λειτουργιών των Γεν. Αστυν. Δ/νσεων για το υπόλοιπο προσωπικό των Επιτελείων των Γενικών Αστυν. Δ/νσεων. γ. Οι Διευθυντές των Δ/νσεων Αστυνομίας για τους Υποδ/ντές των Δ/νσεων, το προσωπικό των Επιτελείων τους, τους Διευθυντές και Διοικητές των υφισταμένων τους Υπηρεσιών, καθώς και για το προσωπικό των υφισταμένων τους Υπηρεσιών όταν μετακινείται εκτός της τοπικής αρμοδιότητας αυτών ή και εκτός Διευθύνσεως, με την επιφύλαξη των διατάξεων της παρ. 3 του παρόντος άρθρου. δ. Οι Δ/ντές των Δ/νσεων Τροχαίας για το προσωπικό των Επιτελείων τους, τους Διευθυντές και Διοικητές των υφισταμένων τους Υπηρεσιών, καθώς και για το προσωπικό των υφισταμένων τους Υπηρεσιών όταν μετακινείται εκτός της τοπικής αρμοδιότητας αυτών (των υφισταμένων Υπηρεσιών). ε. Οι Δ/ντές των Δ/νσεων Αστυνομικών Επιχειρήσεων, για το προσωπικό των Υπηρεσιών τους και των υφισταμένων τους Υπηρεσιών. στ. Οι Δ/ντές των Δ/νσεων ΄Αμεσης Δράσης για το προσωπικό των Υπηρεσιών τους. ζ. Ο Δ/ντής της Δ/νσης Αστυνόμευσης Κρατικού Αερολιμένα Αθηνών για το προσωπικό της Υπηρεσίας του. η. Οι Δ/ντές των Αστυν. Υποδ/νσεων και λοιπών ισοτίμων Υπηρεσιών για το προσωπικό των Υπηρεσιών τους. θ. Οι Δ/ντές των Διευθύνσεων Ασφαλείας για τους Υποδ/ντές Διευθύνσεων Ασφαλείας, τους Προϊσταμένους των Υποδ/νσεων στις οποίες διαρθρώνονται εσωτερικά, τους Διευθυντές των ισοτίμων Υπηρεσιών που υπάγονται σ’ αυτές, καθώς και για το προσωπικό των υφισταμένων τους Υπηρεσιών, όταν μετακινείται εκτός της τοπικής αρμοδιότητας αυτών ή και εκτός Διευθύνσεως, με την επιφύλαξη των διατάξεων της παρ. 3 του παρόντος άρθρου. ι. Οι Προϊστάμενοι των Υποδ/νσεων στις οποίες διαρθρώνονται εσωτερικά οι Δ/νσεις Ασφαλείας και οι Δ/ντές ισοτίμων Υπηρεσιών για το προσωπικό των Υπηρεσιών τους. (Μετά τη σελ. 24,902(η) Σελ.  24,903 Τεύχος 1336 Σελ. 3 Οδοιπορικά ΄Εξοδα Προσωπικού Σωμάτων Ασφαλείας 4.Α.ι.7   864 ια. Οι Διοικητές Αστυνομικών Τμημάτων και ισοτίμων Υπηρεσιών για το προσωπικό των Υπηρεσιών τους και των υφισταμένων τους Υπηρεσιών (Σταθμοί και Φυλάκια), όταν μετακινούνται εντός της τοπικής αρμοδιότητας αυτών. 3.Οι μετακινήσεις δυνάμεων για εκτέλεση υπηρεσίας εκτός έδρας με δικαίωμα λήψης αποζημίωσης, στις περιπτώσεις που προβλέπονται από την παρ. 5 του άρθρ. 50, Νόμ. 1481/84, όπως τροποποιήθηκε με τα Π.Δ. 159/86, 95/87 και 161/88, διατάσσονται ως ακολούθως: α. Μέχρι 60 άτομα και εντός της περιοχής Αστ. Δ/νσης, από τον οικείο Δ/ντή Αστυνομίας. β. Μέχρι 120 άτομα και εντός της περιοχής της Επιθεώρησης Αστυνομίας, από τον οικείο Επιθεωρητή Αστυνομίας. γ. Μέχρι 180 άτομα και εντός της περιοχής των Γεν. Αστυν. Δ/νσεων και των Γενικών Επιθεωρήσεων Αστυνομίας, από τον οικείο Γεν. Αστυν. Δ/ντή ή γενικό Επιθεωρητή αντίστοιχα. δ. Άνω των 180 ατόμων και εντός των περιοχών του προηγουμένου εδαφίου, από τον Προϊστάμενο του Κλάδου Αστυνόμευσης – Ασφάλειας και Τάξης. ε. Ανεξαρτήτως αριθμού ατόμων και εκτός της περιοχής των Γενικών Αστυν. Δ/νσεων και των Γενικών Επιθεωρήσεων Αστυνομίας από τον Προϊστάμενο Κλάδου Αστυνομίας – Ασφάλειας και Τάξης. Αριθμός ημερών εκτός έδρας Άρθρ.5.-1.Ως ημέρα εκτός έδρας θεωρείται κάθε ημέρα μετακίνησης του υπαλλήλου από την έδρα του για εκτέλεση υπηρεσίας, ανεξάρτητα αν διανυκτερεύει ή επιστρέφει αυθημερόν. Το ανώτατο όριο ημερών εκτός έδρας κατά μήνα, για το οποίο μπορεί να δικαιολογηθεί αποζημίωση στο μετακινούμενο για εκτέλεση υπηρεσίας, αστυνομικό προσωπικό καθορίζεται ως ακολούθως: α. Ο Αρχηγός της Ελληνικής Αστυνομίας μέχρι 30 ημέρες. β. Οι Προϊστάμενοι των Κλάδων μέχρι 15 μέρες. γ. Ο Προϊστάμενος της Υπηρεσίας Π.Σ.Ε.Α./Υ.Δ.Τ. και ο Διευθυντής της Αστυν. Ακαδημίας μέχρι 10 ημέρες. δ. Οι Δ/ντές των Δ/νσεωντων Κλάδων Υ.Δ.Τ. λοιπών αυτοτελών Δ/νσεων και Υπηρεσιών που υπάγονται στο Υ.Δ.Τ. και στον Αρχηγό της Ελληνικής Αστυνομίας και οι Οικονομικοί Επιθεωρητές μέχρι 7 ημέρες. ε. Ο Διοικητής της Σχολής Αστυφυλάκων, ο Δ/ντής της Υποδ/νσης Τεχνικών Εφαρμογών Βορείου Ελλάδος μέχρι 5 ημέρες.  Σελ.  24,904 Τεύχος 1336 Σελ. 4 στ. ΟΙ Γενικοί Επιθεωρητές Αστυνομίας, οι Επιθεωρητές Αστυνομίας, οι Γενικοί Αστυν. Δ/ντές, οι Δ/ντές των Δ/νσεων των Γενικών Αστυν. Δ/νσεων και οι Αστυν. Δ/ντές Νομών, μέχρι 10 ημέρες. ζ. Οι Υποδ/ντές των Γενικών Αστυν. Δ/νσεων και οι Υποδ/ντές των Δ/νσεων των Γενικών Αστυνομικών Διευθύνσεων μέχρι 6 ημέρες. η. Οι Υποδ/ντές των Αστυν. Δ/νσεων των Νομών, οι Δ/ντές των Αστυν. Υποδ/νσεων και των Υποδ/νσεων Ασφαλείας, οι Δ/ντές των Υποδ/νσεων Αστυνομίας, οι Δ/ντές των Υποδ/νσεων Μεταγωγών Δικαστηρίων Αθηνών και Θεσ/νίκης και οι Προϊστάμενοι των εσωτερικών Υποδ/νσεων των Δ/νσεων Ασφαλείας μέχρι 6 ημέρες. θ. Οι Διοικητές Αστυνομικών Τμημάτων Περιφέρειας, Αστυν. Τμημάτων και Τμημάτων Ασφαλείας, Ναρκωτικών, Τροχαίας, Τουριστικής Αστυνομίας, Αγορανομίας και Συνοριακής Φύλαξης μέχρι 6 ημέρες. ι. Το προσωπικό των Αστυν. Τμημάτων, Σταθμών και Φυλακίων, εκτός από τους Διοικητές των Αστυν. Τμημάτων, όταν μετακινείται για εκτέλεση υπηρεσίας εκτός έδρας εντός των ορίων τηςπεριοχής της Υπηρεσίας τους, ημέρες 2. Εφόσον όμως διαταχθούν κινήσεις εντός και εκτός της περιοχής της Υπηρεσίας του, ανεξαρτήτως σειράς πραγματοποίησης αυτών δεν θα υπερβαίνουν τις 4 ημέρες, κατ’ ανώτατο όριο. ια. Το προσωπικό που μετακινείται για εκτέλεση υπηρεσίας διαβατηριακού και συναλλαγματικού ελέγχου σε σιδηρόδρομο ή πλοίο και ενεργεί τον έλεγχο εν κινήσει ή εν πλω, καθώς και το προσωπικό των Συνεργείων Ελέγχου Μέτρων και Σταθμών και λοιπών Μετρικών Μονάδων, μόνο κατά τη διάρκεια της εξελεγκτικής περιόδου μέχρι 10 ημέρες. 4.Α.ι.7 Οδοιπορικά ΄Εξοδα Προσωπικού Σωμάτων Ασφαλείας   865 ιβ. Οι Υπασπιστές και οι συνοδοί ασφαλείας του Αρχηγού, των Προϊσταμένων των κλάδων, των Γενικών Αστυνομικών Δ/ντών, των Γενικών Επιθεωρητών Αστυνομίας και των Επιθεωρητών Αστυνομίας, ημέρες τόσες, όσες και οι Αξιωματικοί με τους οποίους μετακινούνται. ιγ. Όσοι οδηγοί αυτοκινήτων, που χρησιμοποιούνται για τη μετακίνηση Αξιωματικών που μετακινούνται λόγω θέσεως για εκτέλεση υπηρεσίας εκτός έδρας πέραν των 4 ημερών το μήνα ημέρες τόσες, όσες και οι Αξιωματικοί, με τους οποίους μετακινούνται. ιδ. Οι Αξιωματικοί που εκπαιδεύονται στη Σχολή Εθνικής Αμύνης και την Ανωτέρα Σχολή Πολέμου, 50 ημέρες, συνολικά, καθ’ όλη τη διάρκεια της Εκπαιδευτικής περιόδου. ιε. Οι Αστυνομικοί οι ορισμένοι με απόφαση ως συνοδοί ασφαλείας βουλευτών συνολικά 80 ημέρες το έτος. ιστ. Οι Αστυνομικοί συνοδοί ασφαλείας δικαστικών μέχρι 4 ημέρες. ιζ. Το προσωπικό των Ενόπλων Δυνάμεων, της Ελληνικής Αστυνομίας και του Πυροσβεστικού Σώματος που υπηρετεί στην Υπηρεσία Π.Σ.Ε.Α./Υ.Δ.Τ., μέχρι 4 ημέρες. ιη. Όλοι οι μη ειδικά αναφερόμενοι μέχρι 4 ημέρες. 2.Δεν υπόκεινται στους παραπάνω περιορισμούς και δικαιολογούν αποζημίωση για όλες τις ημέρες εκτέλεσης υπηρεσίας εκτός έδρας, χωρίς προσμέτρηση για τη συμπλήρωση του ανωτάτου ορίου των δικαιούμενων ημερών κατά μήνα, για κινήσεις που έπονται χρονολογικά, οι παρακάτω: α. Οι εκτελούντες υπηρεσία μεταγωγής υποδίκων, καταδίκων, λοιπών προσώπων και επαναπροώθησης λαθρομεταναστών. β. Οι διατιθέμενοι σε υπηρεσία Ασφάλειας Προέδρου Δημοκρατίας, Επισήμων Προσώπων και τέως Προέδρων Δημοκρατίας. γ. Οι διατιθέμενοι σε υπηρεσία Φρουράς εκλογικών τμημάτων. δ. Οι συνοδοί ασφάλειας του Προέδρου της Δημοκρατίας, του Προέδρου της Κυβερνήσεως, του Αρχηγού της Αξιωματικής Αντιπολίτευσης, των Υπουργών, των Υφυπουργών και των Αρχηγών των αναγνωρισμένων στη Βουλή κομμάτων, εφόσον συνοδεύουν αυτούς στις μετακινήσεις τους. ε. Οι Υπασπιστές, οι οδηγοί και οι συνοδοί ασφάλειας του Υπουργού, του Υφυπουργού και του Γενικού Γραμματέα του Υπουργείου Δημόσιας Τάξης όταν συνοδεύουν αυτούς στις περιοδείες τους. 3.Κατά τον υπολογισμό των προβλεπομένων κατ’ ανώτατο όριο ημερών το μήνα, δεν λαμβάνονται υπόψη οι ημέρες της εκτός έδρας παραμονής για: α. Αποσπάσεις κάτω των 6 μηνών, μέχρι 4 ημέρες το μήνα. β. Συμμετοχή σε Συμβούλια Κρίσεως και Επιτροπές. γ. Παραπομπή σε Υγειονομικές ή άλλες Επιτροπές. δ. Είσοδο σε Νοσοκομείο, εκτός από τις ημέρες νοσηλείας ή εξέτασης αυτού και επανόδου στη θέση του. ε. Συμμετοχή σε Πειθαρχικά Συμβούλια. στ. Εμφάνιση σε Δικαστήρια, Ανακριτικές Αρχές ή Ανακριτικά Συμβούλια των μαρτύρων ή κατηγορουμένων, για υπόθεση που έχει σχέση με την υπηρεσία. ζ. Συμμετοχή σε εξετάσεις ή διαγωνισμούς ή σε αθλητικούς ή άλλους αγώνες που γίνονται με πρωτοβουλία της υπηρεσίας, πλην των εισιτηρίων εξετάσεων στις παραγωγικές σχολές. η. Συμμετοχή σε συσκέψεις στην έδρα προϊσταμένης Αρχής, για ενημέρωση σε υπηρεσιακά θέματα ή λήψη διαταγών. θ. Προσωρινή μετακίνηση στην έδρα της προϊσταμένης Αρχής, επειδή ενεργείται σε βάρος του μετακινηθέντος ποινική ή διοικητική εξέταση. Σε περίπτωση καταδίκης ή πειθαρχικού ελέγχου του μετακινηθέντος, δικαιολογούνται μόνο οι ημέρες πορείας, μικροδαπάνες, εισιτήρια και κόμιστρα. ι. Εμφάνιση σε Σχολές ή Κέντρα εκπαίδευσης ή μετεκπαίδευσης, για εκπαίδευση ή ακρόαση μαθημάτων. ια. Το αυτό ισχύει και για τους οδηγούς των υπηρεσιακών αυτοκινήτων που μετακινήθηκαν στις ανωτέρω περιπτώσεις (εδ. α έως και ι). 4.Ύστερα από αιτιολογημένες και ιεραρχικά υποβαλλόμενες προτάσεις στη Δ/νση Οικονομικών/Υ.Δ.Τ. είναι δυνατή η έγκριση ημερών εκτέλεσης εκτός έδρας, με δικαίωμα αποζημίωσης, πλέον των καθοριζομένων στην παρ. 1 του παρόντος άρθρου ανωτάτων ορίων. Την έγκριση αυτή παρέχει: α. Ο Γενικός Γραμματέας του Υπουργείου Δημόσιας Τάξης για το προσωπικό της Υπηρεσίας Π.Σ.Ε.Α./Υ.Δ.Τ. β. Ο Αρχηγός της Ελληνικής Αστυνομίας για τους Αντιστρατήγους που προΐστανται των Κλάδων. γ. Ο Προϊστάμενος Κλάδου Διοικητικής Υποστήριξης για το αστυνομικό προσωπικό των Κεντρικών και Περιφερειακών Υπηρεσιών του Υπουργείου Δημόσιας Τάξης πλην της Υπηρεσίας Π.Σ.Ε.Α./Υ.Δ.Τ. Περιπτώσεις μετακινήσεων που δικαιολογούν οδοιπορικά έξοδα εκτέλεσης υπηρεσίας Άρθρ.6.-1.Το προσωπικό που διατελεί σε απόσπαση ή προσωρινή μετακίνηση για χρονικό διάστημα μέχρι 6 μήνες δικαιολογεί οδοιπορικά έξοδα εκτέλεσης υπηρεσίας εκτός έδρας, 4 ημέρες  (Μετά τη σελ. 24,904) Σελ.  24,9041 Τεύχος 1336 Σελ. 5 Οδοιπορικά ΄Εξοδα Προσωπικού Σωμάτων Ασφαλείας 4.Α.ι.7   866 το μήνα, κι επιπλέον τις ημέρες ταξιδίου. Αν όμως επακολουθήσει τοποθέτηση, τότε για το μήνα που πραγματοποιείται η τοποθέτηση καμία αποζημίωση δεν δικαιολογείται αλλά οδοιπορικά έξοδα μετάθεσης. Στην περίπτωση που η μετάθεση στον τόπο της απόσπασης έγινε με έξοδα δικά τους, τότε και για το μήνα που πραγματοποιείται η τοποθέτηση δικαιολογείται αποζημίωση εκτός έδρας για 4 ημέρες. Για τον υπολογισμό των δικαιουμένων 4 ημερών κατά μήνα απαιτείται απόσπαση 30 ημερών. Για απόσπαση μικρότερη των 30 ημερών η δικαιολογημένη αποζημίωση υπολογίζεται ως εξής: πολλαπλασιάζεται ο αριθμός των ημερών με τον αριθμό 4 και το γινόμενο διαιρείται με τον αριθμό 30 (185/5-4-83 Γνωμοδότηση του Ελεγκτικού Συνεδρίου). Όμοια αντιμετωπίζονται και οι προσωρινές μετακινήσεις εφόσον επακολουθεί τοποθέτηση. 2.Το προσωπικό της Ελληνικής Αστυνομίας που διατίθεται για εξωτερική φρούρηση των φυλακών, αν μεν αποσπάται για διάστημα μέχρι 6 μηνών, δικαιολογεί αποζημίωση εκτός έδρας, 6 ημέρες το μήνα και επιπλέον τις ημέρες ταξιδίου. Αν όμως η απόσπαση γίνει για χρονικό διάστημα μεγαλύτερο των 6 μηνών, τότε δικαιολογεί μόνο τα έξοδα μετάθεσης για μετάβαση. 3.Το προσωπικό που αποσπάται για εκτέλεση υπηρεσίας στα μεταβατικά αποσπάσματα που συγκροτούνται σύμφωνα με τις προϋποθέσεις του άρθρ. 55 του Π.Δ. 141/91 και το προσωπικό που υπηρετεί στις Ειδικές Αστυνομικές Υπηρεσίες Δίωξης Εγκληματικότητας δικαιολογεί 12 ημέρες το μήνα, κι επιπλέον τις ημέρες ταξιδίου. 4.Οι μετακινούμενοι με Ι.Χ.Ε. αυτοκίνητα, όταν συντρέχουν οι προϋποθέσεις του άρθρ. 8 παρ. 3 εδαφ. ε της απόφασης αυτής δικαιολογούν αντί για αντίτιμο εισιτηρίου, ποσοστό ίσο προς το 0,15 της ισχύουσας κάθε φορά τιμής του λίτρου της κοινής ή αμόλυβδης βενζίνης κατά χιλιόμετρο. Εάν κατά την κίνηση αυτή χρησιμοποιηθεί και πορθμείο, τότε η καλυπτόμενη με το πορθμείο διαδρομή αφαιρείται από τα διανυθέντα χιλιόμετρα και δικαιολογείται γι’ αυτή ο ναύλος του οχήματος και το αντίτιμο του εισιτηρίου του κινουμένου αστυνομικού. 5.Το προσωπικό της Ελληνικής Αστυνομίας, που μετακινείται εκτός έδρας για εκτέλεση υπηρεσίας που ανάγεται στην αρμοδιότητα άλλων Υπουργείων ή Αρχών, δικαιούται οδοιπορικών κλπ. εξόδων και αποζημίωση εκτός έδρας, σε βάρος του προϋπολογισμού του Υπουργείου ή Αρχής, για λογαριασμό των οποίων διατάχθηκε η μετακίνηση, με εξαίρεση τις χρηματαποστολές Δημοσίων Υπηρεσιών (Άρθρ.157, παρ. 6 Π.Δ. 141/91). Σελ.  24,9042 Τεύχος 1336 Σελ. 6 6.Οι εξερχόμενοι από τις Σχολές Αστυφ/κες, δικαιούνται οδοιπορικά έξοδα εκτέλεσης υπηρεσίας (ημερήσια αποζημίωση, εισιτήρια, μικροδαπάνες), ως και δαπάνες μεταφοράς αποσκευών μέχρι 100 κιλά, (άρθρ. 1 Ν.Δ. 588/70). Τις δαπάνες αυτές δικαιούνται μέχρι τον τόπο της Υπηρεσίας στην οποία οριστικά τοποθετούνται. 7.Οι απολυόμενοι κατώτεροι αστυνομικοί υπάλληλοι, μετά την εκπλήρωσή της κατά Νόμο αναληφθείσας εθελουσίας υποχρέωσης, ως και οι συμπληρώσαντες τα 2/3 αυτής (Σχετ. άρθρ. 6 Νόμ. 1339/1983), οι δόκιμοι αστυφύλακες, που δεν κρίνονται κατά νόμο κατάλληλοι για περαιτέρω παραμονή, δικαιούνται οδοιπορικά έξοδα εκτέλεσης υπηρεσίας για την μετάβαση στον τόπο της οριστικής τους διαμονής, ως και δαπάνη μεταφοράς αποσκευών μέχρι 100 κιλά. 8.Οι εξερχόμενοι των Νοσοκομείων και οι παραπεμπόμενοι στις Υγειονομικές Επιτροπές, που παίρνουν άδεια (όχι μακρά), δικαιούνται βασικά οδοιπορικά έξοδα εκτέλεσης υπηρεσίας για τη μετακίνησή τους από τον τόπο, που εδρεύει το Νοσοκομείο ή η Υγειονομική Επιτροπή, μέχρι τον τόπο της οριστικής τους Υπηρεσίας. Εάν η αναρρωτική άδεια διανυθεί σε άλλο τόπο, αναγνωρίζεται μεν η σχετική δαπάνη, αλλά δεν μπορεί να είναι μεγαλύτερη από εκείνη, που απαιτείται για μετακίνηση από την έδρα του Νοσοκομείου ή της Υγειονομικής Επιτροπής στην Υπηρεσία τους. 9.Το προσωπικό της Ελληνικής Αστυνομίας που εκτελεί υπηρεσία στις εξοχές της Ελληνικής αστυνομίας, δεν δικαιολογεί οδοιπορικά έξοδα εκτέλεσης υπηρεσίας, εφόσον διαμένει και σιτίζεται στις εγκαταστάσεις των παιδικών εξοχών. 10.Οι διοικούντες Αξιωματικοί προγραμματίζουν τις κινήσεις τους για κάθε μήνα, μέσα στο ανώτατο προβλεπόμενο από την παρούσα όριο ημερών, με τέτοιο τρόπο, ώστε να αφήνεται αριθμός ημερών για κάλυψη κινήσεων έκτακτης αναγκαιότητας, μέχρι τις τελευταίες ημέρες του μήνα και αυτό, για να μην υπάρχουν υπερβάσεις των ανωτάτων ορίων και να αντιμετωπίζονται με επιτυχία τα υπηρεσιακά θέματα, που ανακύπτουν. 4.Α.ι.7 Οδοιπορικά ΄Εξοδα Προσωπικού Σωμάτων Ασφαλείας   867 Οι ημέρες εκτός έδρας στις περιπτώσεις αναπλήρωσης Δ/των Υπηρεσιών, δεν θα υπερβαίνουν το σύνολο των δικαιουμένων ημερών θέσης και από τους δύο (αναπληρωτής και αναπληρούμενος) και με την προϋπόθεση ότι, οι δικαιολογούμενες ημέρες του αναπληρωτή τον ίδιο μήνα, δεν θα υπερβαίνουν τις ημέρες που δικαιούται ο αναπληρούμενος. Αναπληρωτές Διοικητών Υπηρεσιών, που δικαιούνται μικρότερο αριθμό ημερών από τον αναπληρούμενο, δεν μπορούν να συμπληρώσουν το αριθμητικά μεγαλύτερο ανώτατο όριο ημερών αυτού, με υπηρεσίες που εκτελούν μεταγενέστερα, τον ίδιο μήνα, στην οργανική τους θέση. Τα ίδια ισχύουν και για τους οδηγούς που χρησιμοποιούνται για τη μεταφορά των ανωτέρω προσώπων, ως και για τους συνοδούς και Υπασπιστές, όπου προβλέπονται αυτοί. Τρόπος δικαιολόγησης οδοιπορικών εξόδων Άρθρ.7.-1.Τα οδοιπορικά έξοδα εκτέλεσης υπηρεσίας του μετακινουμένου εκτός έδρας για εκτέλεση εξωτερικών υπηρεσιών προσωπικού της Ελληνικής Αστυνομίας αναγνωρίζονται με τα εξής δικαιολογητικά: α. Έντυπη αναφορά-πίνακας σε 3 αντίτυπα, που θα υπογράφεται από τον Διοικητή και το δικαιούχο και θα περιέχει τα στοιχεία ταυτότητας του τελευταίου, τους τόπους αναχώρησης και μετάβασης, τη χρονολογία μετακίνησης, τις χιλιομετρικές αποστάσεις, αν προεξοφλήθηκε ή όχι το υπόμνημα και λοιπά στοιχεία για τον επωφελή έλεγχο προς διασφάλιση του Δημοσίου Χρήματος και την εξαγωγή στατιστικών στοιχείων. Η έντυπη αναφορά-πίνακας θα θεωρείται και σαν εξοφλητική απόδειξη, για τα’ αναγραφόμενα σ’ αυτήν χρηματικά ποσά, ως και τη δικαιούμενη ημερήσια αποζημίωση εκτός έδρας των αναγραφόμενων στον πίνακα ημερών, όπως αυτή θα εξάγεται μηχανογραφικά. Τα ανωτέρω στοιχεία είναι δυνατό να αναγράφονται σε καταστάσεις, που θα υποβάλλονται κάθε μήνα από τις Υπηρεσίες που μετακινούν προσωπικό, στη Διεύθυνση Ελεγκτηρίων Δαπανών, μαζί με δικαιολογητικά των μετακινουμένων χωρίς πίνακες. β. Πρωτότυπο φύλλο πορείας ή ισοδύναμο δικαιολογητικό, στο οποίο θα συντάσσεται από τον μετακινηθέντα υπεύθυνη δήλωση, από την οποία θα προκύπτει η μετακίνηση που έγινε, η διάρκεια παραμονής αυτού εκτός έδρας και ο τόπος μετάβασης. γ. Κεκυρωμένο αντίγραφο διαταγής μετακίνησης ή εγκριτικής διαταγής. Στις περιπτώσεις μετακινήσεων, κατόπιν προηγούμενης διαταγής προϊσταμένης και αρμόδιας Αρχής, αντί εγκριτικής διαταγής επισυνάπτεται βεβαίωση του Διοικητή Αξιωματικού, στην οποία μνημονεύεται ονομαστικά το προσωπικό που μετακινήθηκε, ο αριθμός ημερών παραμονής αυτού εκτός έδρας, το μέσο μετακίνησης και αν οι ημέρες εκτός έδρας με αποζημίωση είναι μέσα στις ημέρες που αυτό δικαιούται κάθε μήνα. δ. Αποδείξεις καταβολής του αντιτίμου εισιτηρίου ή ναύλων και απόκομμα εισιτηρίου στο οποίο αναγράφεται το ονοματεπώνυμο του δικαιούχου και η διαδρομή που κινήθηκε. ε. Το δελτίο παροχής υπηρεσιών ξενοδοχείου πρέπει να είναι απαραιτήτως ατομικό. Κατ’ εξαίρεση δύναται να είναι και ομαδικό στην περίπτωση που δικαιούχοι είναι της αυτής υπηρεσίας, διαμένουν τις ίδιες ημερομηνίες και δικαιολογούν τον ίδιο αριθμό εκτός έδρας. Στα παραπάνω δελτία παροχής υπηρεσιών, που πρέπει να είναι πρωτότυπα και διάτρητα, θα περιλαμβάνονται τα ακόλουθα στοιχεία: Τίτλος ξενοδοχείου, ονοματεπώνυμα δικαιούχων, ημερομηνίες διαμονής αναλυτικά π.χ. 21, 22, 23 και 24-6-1996 και υπογραφή του ξενοδόχου. στ. Για μετακινήσεις αστυνομικού προσωπικού προς μεταφορά σπλάχνων και λοιπών πειστηρίων, απαιτείται μόνο η επισύναψη εγκριτικής διαταγής υποδ. 058, του οικείου Αστυν. Δ/ντή. 2.Για τις παρακάτω περιπτώσεις απαιτούνται ακόμη τα εξής δικαιολογητικά: α. Για μετακίνηση προς είσοδο σε Νοσοκομείο, θεώρηση στο φύλλο πορείας ή άλλο στοιχείο (αντίγραφο εισιτηρίου κλπ.) από το οποίο να προκύπτει ημερομηνία εισόδου και εξόδου. β. Για εμφανίσεις σε οποιοδήποτε ποινικό Δικαστήριο ή Ανακριτική Αρχή κατηγορουμένων ή μαρτύρων, πρωτότυπο κλητήριο θέσπισμα ή κλήση με την ένδειξη ότι η κλήτευση γίνεται βάση του άρθρ. 215 παρ. 3 του ισχύοντος Κ.Π.Δ., όπου αυτό απαιτείται και βεβαίωση του Γραμματέα του Δικαστηρίου από την οποία να προκύπτει η εμφάνιση, εξέταση, η ώρα περαίωσης αυτής και ότι η υπόθεση για την οποία κλητεύθηκε ο μάρτυρας ή κατηγορούμενος ανάγεται στο υπηρεσιακό καθήκον, σύμφωνα με την υπ’ αριθ. 335/1978 Γνωμοδότηση του Νομικού Συμβουλίου του Κράτους. Η αθώωση, απαλλαγή ή καταδίκη αποδεικνύεται με αμετάκλητη απόφαση του Δικαστηρίου. Σε περίπτωση καταδίκης δικαιολογούνται μόνο τα πραγματικά έξοδα (εισιτήρια – κόμιστρα).  (Μετά τη σελ. 24,9042) Σελ.  24,9043 Τεύχος 1336 Σελ. 7 Οδοιπορικά ΄Εξοδα Προσωπικού Σωμάτων Ασφαλείας 4.Α.ι.7   868 Για εμφανίσεις σε Ανακριτικά Συμβούλια, κλήση Προέδρου του Συμβουλίου, βεβαίωση αυτού ή άλλο στοιχείο από το οποίο να προκύπτει η εμφάνιση, εξέταση και ώρα περαίωσης αυτής, ως και η τελική απόφαση του οικείου Αρχηγού, από την οποία να προκύπτει η μη επιβολή πειθαρχικής ποινής. Οι τιμωρούμενοι με οποιαδήποτε πειθαρχική ποινή δικαιολογούν μόνον τα πραγματικά έξοδα (εισιτήρια – κόμιστρα). δ. Για συμμετοχή σε Συμβούλια, Επιτροπές, συσκέψεις, εξετάσεις διαγωνισμούς, αθλητικούς ή άλλους αγώνες με πρωτοβουλία της Υπηρεσίας κλπ. βεβαίωση ή θεώρηση στο φύλλο πορείας της αρμόδιας Υπηρεσίας από την οποία να προκύπτει η συμμετοχή και η χρονική διάρκεια. Στην περίπτωση αυτή περιλαμβάνονται και οι Επιτηρητές σε εξετάσεις διαγωνισμούς, ο Αρχηγός της αποστολής, ο προπονητής της ομάδας, ως και κάθε άλλο μέλος της αποστολής. ε. Για κινήσεις με ιδιόκτητα επιβατηγά αυτοκίνητα βεβαίωση του Δ/τη Αξιωματικού από την οποία να προκύπτει η αιτία χρησιμοποίησης ιδιόκτητου αυτοκινήτου για τη μετακίνηση, η τιμή του λίτρου της κοινής ή αμόλυβδης βενζίνης, δήλωση του μετακινηθέντος στην οποία να δηλώνεται η χρησιμοποίηση ιδιόκτητου αυτοκινήτου και ο αριθμός κυκλοφορίας του και τέλος βεβαίωση χιλιομετρικής απόστασης του αρμόδιου φορέα. 3.Διαταγές μετακίνησης εκτός έδρας που έχουν το χαρακτηρισμός ΑΠΟΡΡΗΤΕΣ ή ΑΚΡΩΣ ΑΠΟΡΡΗΤΕΣ, δεν επισυνάπτονται στα δικαιολογητικά των υπομνημάτων οδοιπορικών εξόδων αλλά αντί αυτών επισυνάπτεται βεβαίωση των Δ/των Αξ/κών, στην οποία αναγράφονται οι αριθμοί πρωτοκόλλου των διαταγών αυτών και ο χαρακτηρισμός τους. 4.Εγκριτική διαταγή υποδ. 058 για δικαιολόγηση ημερήσιας αποζημίωσης εκτός έδρας, επισυνάπτεται, ανεξαρτήτως αν η μετακίνηση έγινε με πάγια διάταξη Νόμου ή με προηγούμενη Δ/γή μετακίνησης, εφόσον (στη δεύτερη περίπτωση) δεν επισυνάπτεται βεβαίωση, υποδ. 059. Η εγκριτική διαταγή υποδ. 058 και η βεβαίωση υποδ. 059 να εκδίδονται μετά την τελευταία ημέρα εκάστου μηνός. 5.Εκτός όλων των ανωτέρω δικαιολογητικών η Διεύθυνση Ελεγκτηρίου Δαπανών, δύναται να ζητήσει και οποιοδήποτε άλλο δικαιολογητικό, αναγκαίο για τη διασφάλιση των συμφερόντων του Δημοσίου και τον έλεγχο της συγκεκριμένης δαπάνης. 6.Τα υπομνήματα θα υποβάλλονται στη Διεύθυνση Ελεγκτηρίου Δαπανών από Υπηρεσίες επιπέδου αστυνομικού Τμήματος και ανώτερες το πρώτο δεκαήμερο κάθε μήνα. Σελ.  24,9044 Τεύχος 1336 Σελ. 8 Ημερήσια αποζημίωση – Δαπάνες διανυκτέρευσης. Άρθρ.8.-1.Το ύψος της ημερήσιας αποζημίωσης για εκτέλεση υπηρεσίας εκτός έδρας, καθώς και οι δαπάνες διανυκτέρευσης καθορίζονται με τον ισχύοντα εκάστοτε νόμο περί κάλυψης δαπανών μετακινουμένων υπαλλήλων εντός και εκτός Επικράτειας και αναπροσαρμόζονται με απόφαση του Υπουργού Οικονομικών. Η αποζημίωση αυτή δεν μπορεί να είναι μικρότερη ή μεγαλύτερη από το καθοριζόμενο κάθε φορά κατώτατο ή ανώτατο όριο αποζημίωσης των δημοσίων υπαλλήλων και στρατιωτικών αντίστοιχα. 2.Για την ημέρα επιστροφής η αποζημίωση υπολογίζεται στο 1/3 της δικαιουμένης. Το ίδιο ισχύει και για τους αυθημερόν επανερχομένους. 3.Ομοίως το 1/3 της δικαιούμενης ημερήσιας αποζημίωσης δικαιολογούν οι εκτελούντες υπηρεσία εκτός έδρας και επανερχόμενοι εντός του αυτού υπηρεσιακού 8ώρου (αλλαγής, βάρδιας), ανεξάρτητα αν λήγει ημερολογιακά την επομένη ημέρα. Συγκοινωνιακά μέσα – Χρησιμοποιούμενες θέσεις. Άρθρ.9.-1.Το προσωπικό της Ελληνικής Αστυνομίας κατά τις μετακινήσεις του εκτός έδρας για εκτέλεση υπηρεσίας χρησιμοποιεί τα συνήθη μέσα συγκοινωνίας και δικαιούται τις θέσεις, κατά βαθμούς, που δικαιούνται και οι στρατιωτικοί των αντιστοίχων βαθμών, όπως ορίζεται από τις διατάξεις του άρθρ. 9 Π.Δ. 200/1993. 2.Οι Αστ/κες μπορούν να ταξιδεύουν σε θέση ανώτερη της δικαιούμενης εφόσον καταβάλλουν με δικά τους χρήματα τη διαφορά της τιμής του εισιτηρίου, μεταξύ της θέσης που δικαιούνται και της θέσης που επιλέγουν να ταξιδέψουν. 3.Η χρησιμοποίηση αεροπορικού μέσου συγκοινωνίας από τους Αστυφύλακες, επιτρέπεται, ύστερα από έγκριση των αρμοδίων για την έγκριση της εκτέλεσης υπηρεσίας εκτός έδρας. Η έγκριση μπορεί να δοθεί και εκ των υστέρων στις εξής περιπτώσεις: 4.Α.ι.7 Οδοιπορικά ΄Εξοδα Προσωπικού Σωμάτων Ασφαλείας   869 α. Όταν πρόκειται για μετακίνηση βαριά ασθενών ή τραυματιών κα των συνοδών τους. β. Όταν πρόκειται για μετακίνηση για την αντιμετώπιση εκτάκτων, επειγουσών και σοβαρών αναγκών τάξης και ασφάλειας ή εκτέλεση υπηρεσίας συνοδού ασφάλειας. Επισήμων Προσώπων και Βουλευτών. γ. Όταν δεν υπάρχει άλλο μέσο συγκοινωνίας πρόσφορο για την έγκαιρη μετακίνηση. 4.Η εξ ολοκλήρου μίσθωση αυτ/των ή η ναύλωση πλωτών μέσων επιτρέπεται, ύστερα από έγκριση της Δ/νσης Οικονομικών/Υ.Δ.Τ. Η έγκριση αυτή μπορεί να δοθεί και εκ των υστέρων στις εξής περιπτώσεις. α. Για μετακίνηση σε διαδρομή, που δεν εξυπηρετείται με συγκοινωνιακά μέσα. β. Όταν πρόκειται για μετακίνηση δύναμης για την αντιμετώπιση εκτάκτων, επειγουσών και σοβαρών αναγκών τάξης και ασφάλειας που δεν συγχωρείται μετακίνηση με τα συνήθη μέσα συγκοινωνίας και δεν διατίθεται για το σκοπό αυτό υπηρεσιακό μέσο. γ. Για τη μεταφορά υλικών, που δεν μπορούν να μεταφερθούν με τα συνήθη μέσα συγκοινωνίας. δ. Για τη μεταφορά προσώπων βαριά ασθενών ή τραυματιών ύστερα από ιατρική γνωμάτευση. 5.Αναγνωρίζεται και δικαιολογείται σε βάρος του Δημοσίου το αντίτιμο μίσθωσης υποζυγίου στις περιπτώσεις που για τη μετακίνηση δεν είναι δυνατή η χρησιμοποίηση άλλου μέσου συγκοινωνίας. 6.Επίσης αναγνωρίζεται και δικαιολογείται σε βάρος του δημοσίου η δαπάνη διαπεραίωσης με οχηματαγωγά πλοία των υπηρεσιακών αυτ/των καθώς και των αυτ/των που έχουν επιταχθεί ή είναι μισθωμένα από το δημόσιο και χρησιμοποιούνται από το προσωπικό κατά τη μετακίνησή του. 7.Η χρησιμοποίηση ιδιόκτητων αυτοκινήτων από το προσωπικό που μετακινείται για εκτέλεση υπηρεσίας εκτός έδρας επιτρέπεται, ύστερα από έγκριση των αρμοδίων που διέταξαν την κίνηση, στις παρακάτω περιπτώσεις: α. Όταν δεν υπάρχουν μαζικά μέσα συγκοινωνίας και δεν χορηγείται από την Υπηρεσία υπηρεσιακό όχημα. β. Όταν τα υπάρχοντα μαζικά μέσα συγκοινωνίας δεν καλύπτουν αποδεδειγμένα, το χώρο στον οποίο πραγματοποιείται η κίνηση. γ. Όταν εξυπηρετείται το ευρύτερο συμφέρον της Υπηρεσίας, κατά την κρίση των αρμοδίων για την έγκριση της κίνησης.’ δ. Όταν μειώνεται ο χρόνος κίνησης και ο αριθμός ημερών εκτός έδρας, κατά την κρίση των αρμοδίων για την έγκριση της κίνησης. 8.Η μεταγωγή κρατουμένων ενεργείται με υπηρεσιακά αυτ/τα και σε έλλειψη ή αδυναμία με τα συνήθη συγκοινωνιακά μέσα. Η μεταγωγή με πλοίο ή σιδηρόδρομο πραγματοποιείται σε ιδιαίτερο διαμέρισμα ή καμπίνα, απομονωμένο από τους λοιπούς επιβάτες. Στην περίπτωση αυτή δικαιολογούνται για τους μεταγομένους και τους συνοδούς, εισιτήρια που αντιστοιχούν στο ιδιαίτερο διαμέρισμα ή την καμπίνα. Οι συνοδοί κατά την επιστροφή τους ταξιδεύουν στη θέση του βαθμού τους. Η μεταγωγή με αεροπορικά μέσα επιτρέπεται σε εξαιρετικές περιπτώσεις και ύστερα από έγκριση του προϊσταμένου του Κλάδου Τάξης και Ασφάλειας ή του νόμιμου αναπληρωτή του. Μικροδαπάνες ταξιδίου. Άρθρ.10.-1.Οι μικροδαπάνες ταξιδίου καθορίζονται σε ποσοστό, που υπολογίζεται επί του αντιτίμου των εισιτηρίων ως εξής: α. Σε ποσοστό 30% προκειμένου για θαλάσσια μέσα μεταφοράς. β. Σε ποσοστό 20% προκειμένου για χερσαία μέσα μεταφοράς. γ. Σε ποσοστό 10% προκειμένου για αεροπορικά μέσα μεταφοράς. 2.Οι ταξιδεύοντες δωρεάν ή με μειωμένη τιμή εισιτηρίου, με τα μαζικά μέσα συγκοινωνίας, δικαιούνται το ποσοστό μικροδαπανών, που υπολογίζεται ολόκληρο στην κανονική τιμή του εισιτηρίου. 3.Δεν δικαιούνται μικροδαπανών ταξιδίου οι μετακινούμενοι με υπηρεσιακό αυτοκίνητο. ΚΕΦΑΛΑΙΟ Γ΄ ΟΔΟΙΠΟΡΙΚΑ ΕΞΟΔΑ ΜΕΤΑΘΕΣΗΣ Προϋποθέσεις δικαιολόγησης εξόδων μετάθεσης. Άρθρ.11.-1.Το προσωπικό της Ελληνικής Αστυνομίας ως και τα μέλη των οικογενειών του, δικαιολογεί σε βάρος του Δημοσίου, οδοιπορικά έξοδα μετάθεσης, δηλαδή μετακίνησης και εγκατάστασης με τις προϋποθέσεις που ορίζονται στις διατάξεις των άρθρ. 3,4,5 και 6 Π.Δ. 200/93. 2.Ο συντελεστής χιλιομετρικής απόστασης καθορίζεται σε 5 μονάδες για αποστάσεις μέχρι 100 χιλιόμετρα, που προσαυξάνεται κατά: α. Μία μονάδα ανά 100άδα χιλομέτρων, για αποστάσεις από 101 μέχρι 600 χιλιόμετρα. β. 2 μονάδες ανά 100άδα χιλιμέτρων, για αποστάσεις από 601 μέχρι 800 χιλιόμετρα. γ. 3 μονάδες ανά 100άδα χιλιμέτρων, για αποστάσεις από 801 και άνω χιλιόμετρα. (Μετά τη σελ. 24,9044) Σελ.  24,9045 Τεύχος 1336 Σελ. 9 Οδοιπορικά ΄Εξοδα Προσωπικού Σωμάτων Ασφαλείας 4.Α.ι.7   870 Σε περίπτωση που η μετακίνηση περιλαμβάνει και θαλάσσιαδιαδρομή, ο παραπάνω συνολικά εξαγόμενος συντελεστής, προσαυξάνεται κατά 2 μονάδες, ανά 100άδα χιλιομέτρων θαλάσσιας διαδρομής. Η ρύθμιση αυτή δεν αφορά τις θαλάσσιες διαδρομές που είναι κάτω των 10 ναυτικών μιλίων κι εξυπηρετούνται με τοπικά πορθμεία. Για τον υπολογισμό του συντελεστή χιλιομετρικής απόστασης, τμήμα εκατοντάδας χιλιομέτρων λογίζεται ως ακέραιη εκατοντάδα. Περιπτώσεις μετακινήσεων που δικαιολογούν έξοδα μετάθεσης. Άρθρ.12.-1.Πλήρη οδοιπορικά έξοδα μετάθεσης δικαιούνται: α. Οι αποσπώμενοι για χρονικό διάστημα μεγαλύτερο των έξι μηνών. Η απόσπαση για χρονικό διάστημα μικρότερο των έξι μηνών δεν δημιουργεί δικαίωμα λήψης οδοιπορικών εξόδων μετάθεσης, έστω κι αν αυτή τελικά παραταθεί πέραν των έξι μηνών και μέχρι ένα ακόμη τρίμηνο. Απόσπαση για αόριστο χρόνο θεωρείται ότι είναι διάρκειας μικρότερης των έξι (6) μηνών. β. Οι επανερχόμενοι στην ενεργό υπηρεσία, μετά από ακύρωση των διοικητικών πράξεων αποστρατείας ή απόλυσης, δικαιούνται για τους ίδιους και τις οικογένειές τους, πλήρη οδοιπορικά έξοδα μετάθεσης, για την κίνηση από τον τόπο οριστικήςδιαμονής, μέχρι την περιοχή στην οποία τοποθετούνται μετά την ανάκληση. γ. Οι ανακαλούμενοι από την εφεδρεία δικαιούνται για τους ίδιους και τις οικογένειές τους πλήρη οδοιπορικά έξοδα μετάθεσης για την κίνησή τους από τον τόπο οριστικής διαμονής, μέχρι την περιοχή, στην οποία τοποθετούνται και με την προϋπόθεση ότι η ανάκληση γίνεται για χρονικό διάστημα μεγαλύτερο των έξι μηνών. δ. Λόγω αποστρατείας αυτεπάγγελτης ή μετά από αίτηση με δικαίωμα σύνταξης, ή λόγω απόλυσης με δικαίωμα σύνταξης, με την προϋπόθεση ότι η μετακίνηση στσον τόπο της οριστικής διαμονής θα γίνει μέσα σε ένα έτος από την ημερομηνία εξόδου από το Σώμα. Οριστική θεωρείται η διαμονή που διαρκεί τουλάχιστον ένα έτος. 2.Οδοιπορικά έξοδα μετάθεσης, μόνο για τα μέλη της οικογένειας, δικαιολογούνται στις ακόλουθες περιπτώσεις: α. Λόγω αποστολής τους στη ζώνη των μετόπισθεν, ένεκα γενικής ή μερικής επιστράτευσης ή εμπόλεμης κατάστασης, καθώς και για τη μετακίνησή τους μετά τη λήξη της επιστράτευσης ή της εμπόλεμης κατάστασης, στην περιοχή όπου υπηρετεί ο προστάτης.  Σελ.  24,9046 Τεύχος 1336 Σελ. 10 β. Λόγω θανάτου του προστάτη, με την προϋπόθεση ότι η μετακίνηση στον τόπο της οριστικής διαμονής, θα γίνει μέσα σε ένα έτος από την ημερομηνία του θανάτου. γ. Λόγω προαπαοστολής της οικογένειας στην περιοχή που μετακινείται ο προστάτης, με μετάθεση ή για εκπαίδευση, ως και λόγω μετάκλησης αυτής, στην περιοχή που ήδη υπηρετεί, με την προϋπόθεση ότι η μετάκληση θα γίνει μέσα σ’ ένα έτος από τη μετακίνηση του προστάτη. 3.Επιτρέπεται η τμηματική προαποστολή ή τμηματική μετάκληση μελών της οικογένειας, με την προϋπόθεση πάντα ότι αυτή θα πραγματοποιηθεί μέσα σε ένα έτος πριν ή μετά τη μετακίνηση του προστάτη. 4.Αυτοί που λαμβάνουν μακρά αναρρωτική άδεια ή άδεια κύησης (τοκετού), προκειμένου περί γυναικών, δικαιούνται για τους ίδιους και τις οικογένειές τους, μόνο οδοιπορικά έξοδα μετακίνησης, για τη μετάβασή τους σε μία μόνο περιοχή που θα επιλέξουν κατά τη διάρκεια της άδειας. Προϋπόθεση για την καταβολή των εξόδων αυτών, είναι να πραγματοποιηθεί η μετακίνηση μέσα σε δύο μήνες το αργότερο, από την ημερομηνία κοινοποίησης στους ενδιαφερόμενους των πράξεων, με τις οποίες τέθηκαν στις καταστάσεις αυτές και να υπολείπεται να διανυθεί τουλάχιστον, το 1/2 του χρόνου της άδειας, με εξαίρεση τις περιπτώσεις, που οι αρμόδιες Υγειονομικές Αρχές γνωματεύσουν, για την έκτακτη επιστροφή τους. Προαποστολή της οικογένειας, στον τόπο που διανύεται η άδεια, δεν δημιουργεί δικαίωμα λήψης γι’ αυτήν οδοιπορικών εξόδων. 4.Α.ι.7 Οδοιπορικά ΄Εξοδα Προσωπικού Σωμάτων Ασφαλείας   871 5.Αυτοί που μετά τη λήξη της μακράς αναρρωτικής άδειας, κρίνονται ικανοί για την ενεργό υπηρεσία, καθώς και οι γυναίκες αστυνομικοί, μετά τη λήξη της άδειας κύησης, δικαιούνται για τους ίδιους και τις οικογένειές τους οδοιπορικά έξοδα μετακίνησης, εφόσον τοποθετηθούν στην ίδια περιοχή που υπηρετούσαν πριν από την αναρρωτική άδεια. Αν μετατεθούν σε διαφορετική περιοχή δικαιούνται πλήρη οδοιπορικά έξοδα μετάθεσης. Τα έξοδα αυτά δεν μπορεί να είναι μεγαλύτερα από εκείνα, που θα εδικαιούντο, μετακινούμενοι από την περιοχή που πρώτα υπηρετούσαν, μέχρι την περιοχή της νέας τοποθέτησης. Αν μετατεθούν στην ίδια περιοχή που διάνυσαν την άδεια, δικαιούνται μόνο έξοδα εγκατάστασης. Το φύλλο πορείας, σε όλες τις περιπτώσεις θα χορηγείται από την Υπηρεσία του τόπου διάνυσης της αναρρωτικής άδειας. 6.Όσοι μετά τη λήξη της μακράς αναρρωτικής άδειας κρίνονται ανίκανοι και αποστρατεύονται, δικαιούνται για τους ίδιους και τις οικγένειές τους, οδοιπορικά έξοδα για την κίνηση, από τον τόπο που διανυθηκε η άδεια, μέχρι τον τόπο της οριστικής διαμονής, ανάλογα με εκείνα που καθορίζονται, κατά περίπτωση, στην ανωτέρω παρ. 5. 7.Σε περίπτωση χορήγησης δεύτερης ή και τρίτης μακράς αναρρωτικής άδειας, σε συνέχεια της πρώτης ,δεν δημιουργείται δικαίωμα λήψης οδοιπορικών εξόδων μετακίνησης, έστω κι αν ο τόπος που διανύθηκε αυτή, είναι διαφορετικός από εκείνον της πρώτης άδειας. Για την κίνηση προς την έδρα της Υγειονομικής Αρχής κι επάνοδο στον ίδιο τόποι, που θα διανυθεί η δεύτερη άδεια, δικαιολογούνται οδοιπορικά έξοδα εκτέλεσης υπηρεσίας. 8.Αυτοί που τίθενται σε διαθεσιμότητα δικαιούντια οδοιπορικά έξοδα μετακίνησης για τους ίδιους και τις οικογένειές τους, προκειμένου να μεταβούν στον τόπο που θα διανυθεί αυτή. Αν μετά τη λήξη της διαθεσιμότητας, μετατεθούν σε νέα περιοχή δικαιούνται για τους ίδιους και τις οικογένειές τους, πλήρη έξοδα μετάθεσης. Τα έξοδα αυτά δεν μπορεί να είναι μεγαλύτερα από εκείνα που θα εδικαιούντο, μετακινούμενοι από την περιοχή που πρώτα υπηρετούσαν, μέχρι την περιοχή της νέας τοποθέτησης. 9.Σύζυγος μετατιθέμενου αστυνομικού, που τον ακολουθεί στη νέα θέση και είναι υπάλληλος του Δημοσίου ή Ν.Π.Δ.Δ. ή Τράπεζας ή Δημόσιας Επιχείρησης ή Δημόσιας Εκμετάλλευσης ή παραχωρηθείσας εκμετάλλευσης, περιλαμβάνεται στα δικαιολογούμενα μέλη της οικογένειας αυτού, μόνο στην περίπτωση που δεν δικαιούται οδοιπορικά έξοδα σε βάρος της Υπηρεσίας της. 10.Όταν και οι δύο σύζυγοι είναι αστυνομικοί και μετατίθενται ταυτόχρονα στην ίδια περιοχή, δικαιολογούνται οδοιπορικά έξοδα μετάθεσης εγγάμου μόνο από τον αστυνομικό που φέρει μεγαλύτερο βαθμό. Στα μέλη της μετακινούμενης οικογένειας αυτού περιλαμβάνονται ο άλλος σύζυγος, ως και τα μέλη της πατρικής οικογένειάς του μη δικαιουμένου οδοιπορικά έξοδα αστυνομικού. Εάν οι ανωτέρω προέρχονται από διαφορετικές περιοχές και δεν συνοικούσαν πριν τη μετάθεση δικαιολογούνται οδοιπορικά έξοδα μετάθεσης εγγάμου μόνο από τον αστυνομικό, που συνοικούσε με τα μέλη της οικογένειας και διατηρούσε την οικοσκευή. Ο άλλος σύζυγος δικαιολογεί έξοδα μετάθεσης χωρίς οικογένεια και χωρίς έξοδα εγκατάστασης. Εάν μετατεθούν σε διαφορετικές περιοχές δικαιολογούνται οδοιπορικά έξοδα μετάθεσης εγγάμου μόνον από αυτόν που κινείται με τα μέλη της οικογένειας και την οικοσκευή. Ο άλλος σύζυγος δικαιολογεί έξοδα μετάθεσης χωρίς οικογένεια. 11.Τα οδοιπορικά έξοδα μετάθεσης αστυνομικού με οικογένεια που μετακινείται, κατά τις διατάξεις του παρόντος άρθρου χωριστά, λόγω προαποστολής ή μετάκλησης αυτής δεν μπορεί να υπερβαίνουν τα καθοριζόμενα για ταυτόχρονη μετακίνησή τους δικαιούμενα έξοδα όπως αυτά υπολογίζονται για την κίνηση από την περιοχή στην οποίαυπηρετεί ο μετατιθέμενος. 12.Στις περιπτώσεις κίνησης μόνο της οικογένειας, σύμφωνα με τις παρ. 2α και 2β του παρόντος άρθρου, το σύνολο του συντελεστή μελών της οικογένειας μειώνεται κατά μία μονάδα, οι δε λοιποί συντελεστές βαθμού και χιλιομετρικής απόστασης, υπολογίζονται στο ακέραιο. 13.Αν στα μέλη της οικογένειας περιλαμβάνονται μαθητές Σχολείων Στοιχειώδους ή Μέσης και Τεχνικής Εκπαίδευσης απαιτείται βεβαίωση του σχολείου της περιφέρειας που έγινε η εγκατάσταση. 14.Αυτοί που τίθενται εκτός οργανικών θέσεων, κατά τις ισχύουσες κάθε φορά διατάξεις και που αποστρατεύονται μετά από χρονικό διάστημα (ένας μήνας), δικαιούνται οδοιπορικά έξοδα μετάθεσης για την μετακίνησή τους από τον τόπο που υπηρετούν στον τόπο οριστικής διαμονής τους, η οποία μετακίνηση μπορεί να γίνει και κατά τον χρόνο που τελούν εκτός οργανικών θέσεων. 15.Οι αποτασσόμενοι δεν δικαιούνται εξόδων μετακίνησης και εγκατάστασης.   (Μετά τη σελ. 24,9046) Σελ.  24,9047 Τεύχος 1336 Σελ. 11 Οδοιπορικά ΄Εξοδα Προσωπικού Σωμάτων Ασφαλείας 4.Α.ι.7   872 16.Στις περιπτώσεις μετακινήσεων κατά τις οποίες δεν πληρούνται οι όροι των άρθρ. 3 και 5 Π.Δ. 200/93, πλην όμως από τους ισχύοντες οργανισμούς, κανονισμούς ή κανονιστικές διαταγές του Υπουργείου Δημόσιας Τάξης, επιβάλλεται η διαμονή του μετακινηθέντα στην περιοχή της Υπηρεσίας, στην οποία μετακινήθηκε, μπορεί να αναγνωρισθεί σε βάρος του Δημοσίου, μετά από έγκριση του Υπουργείου Δημόσιας Τάξης, δαπάνη των πραγματικών εξόδων (Φορτοεκφορτωτικά και κόμιστρα μόνο), σύμφωνα με το άρθρ. 13 του Ν.Δ. 1502/1950. Τρόπος δικαιολόγησης οδοιπορικών εξόδων μετάθεσης. Άρθρ.13.-1.Τα οδοιπορικά έξοδα μετάθεσης του προσωπικού της Ελληνικής Αστυνομίας αναγνωρίζονται με τα εξής δικαιολογητικά: α. Έντυπος αναφορά-πίνακας σε τρία αντίτυπα, που θα υπογράφεται από τον Δ/ντή και τον δικαιούχο και θα περιέχει τα στοιχεία ταυτότητας του τελευταίου, τους τόπους αναχώρησης και μετάβασης, τη χρονολογία μετακίνησης, τις χιλιομετρικές αποστάσεις, αν προεξοφλήθηκε ή όχι το υπόμνημα, τον αριθμό των μελών της οικογένειάς του, ιδίας και πατρικής που μετακινούνται, την χρονολογία της προηγούμενης μετακίνησης και λοιπά στοιχεία για τον επωφελή έλεγχο, προς διασφάλιση του δημοσίου χρήματος και την εξαγωγή στατιστικών στοιχείων. Η έντυπος αναφορά- πίνακας θα θεωρείται σαν εξοφλητική απόδειξη για τα έξοδα μετάθεσης (μετακίνησης-εγκατάστασης) που δικαιούται, σύμφωνα με το άρθρ. 5 του Π.Δ. 200/93, ο μετακινηθείς δικαιούχος, όπως θα εξάγονται μηχανογραφικά. Τα ανωτέρω στοιχεία είναι δυνατό να αναγράφονται και σε καταστάσεις που θα υποβάλλονται στη Δ/νση Ελεγκτηρίου Δαπανών μαζί με τα δικαιολογητικά των μετακινουμένων χωρίς πίνακες. β. Πρωτότυπο φύλλο πορείας ή ισοδύναμο δικαιολογητικό, που να περιέχει τα στοιχεία του μετακινηθέντος και των δικαιουμένων οδοιπορικών εξόδων μετάθεσης μελών της ιδίας ή πατρικής οικογένειας. Για τις οικογένειες που μετακινούνται χωριστά, θα εκδίδεται από τις Υπηρεσίες διαμονής αυτών σχετική βεβαίωση ύστερα από προφορική αίτηση. Το φύλλο πορείας και η βεβαίωση σε καμιά θέωρηση δεν υπόκεινται. γ. Κεκυρωμένο αντίγραφο της διαταγής μετακίνησης, διατάγματος ή απόφασης αποστρατείας ή απόλυσης, αναφοράς αναγγελίας θανάτου κλπ. δ. Υπεύθυνη δήλωση του μετακινουμένου ότι τα μέλη της οικογένειας που αναγράφονται στο Φ.Π. ή στη βεβαίωση, μετακινήθηκαν και ότι δεν υπάγονται σε καμία εξαίρεση. Σελ.  24,9048 Τεύχος 1336 Σελ. 12 Προκειμένου για τα μέλη της πατρικής οικογένειας, σύμφωνα με το άρθρ. 4 του Π.Δ. 200/93 δηλώνεται ότι αυτά κατά τη χρονολογία μετακίνησης συνοικούν κάτω από την ίδια στέγη και συντηρούνται από τον μετακινούμενο. Διευκρινίζεται ότι οδοιπορικά έξοδα οικογενείας δικαιολογούνται για τη μετακίνησή της, έστω και τμηματικά, από την ημερομηνία έκδοσης της οικείας διαταγής μετακίνησης κι εντός έτους, ανεξάρτητα αν η οικογένεια προαποστέλλεται, μετακινείται μαζί με τον αστυνομικό ή μετακαλείται αργότερα από αυτόν. ε. Βεβαίωση του αρμοδίου φορέα για τη χιλιομετρική ή μιλιομετρική απόσταση μεταξύ των τόπων μετακίνησης, αφού ληφθεί υπόψη η συντομότερη διαδρομή. στ. Σε περίπτωση απόλυσης ή αποστρατείας απαιτείται επιπλέον, υπεύθυνη δήλωση των δικαιούχων, κατά τις διατάξεις του Νόμ. 1599/86, στην οποία να δηλώνεται η μόνιμη εγκατάσταση στον τόπο οριστικής διαμονής, τόσο του ιδίου, όσο και των μελών της ιδίας και της πατρικής οικογένειας εφόσον υπάρχει. Επιτρέπεται η αλλαγή του αρχικά δηλωθέντος τόπου οριστικής διαμονής ύστερα από σχετική έγκριση του Υ.Δ.Τ.Δ.Α.Π., κατόπιν αιτήσεως του ενδιαφερομένου, αντίγραφο δε της εγκρίσεως αυτής επισυνάπτεται σαν δικαιολογητικό στο υπόμνημα. ζ. Στις περιπτώσεις μακρών αναρρωτικών αδειών, που δικαιολογούνται έξοδα μετάθεσης, απαιτούντα τα εξής δικαιολογητικά: (α)Φύλλο πορείας χορηγούμενο από τα Κεντρικά ιατρεία. (β)Αντίγραφο γνωμάτευσης Α.Υ.Ε. (γ)αντίγραφο απόφασης της Δ/νσης Αστυν. Προσωπικού / Υ.Δ.Τ, με την οποία εγκρίνεται η άδεια. (δ)Χιλιομετρική ή μιλιομετρική βεβαίωση της αρμόδιας υπηρεσίας. (ε)Βεβαίωση μετάκλησης οικογένειας. 2.Τα υπομνήματα θα υποβάλλονται στη Δ/νση Ελεγκτηρίου Δαπανών από Υπηρεσίες επιπέδου Αστυνομικού Τμήματος και ανώτερες το πρώτο 10ήμερο κάθε μήνα. 4.Α.ι.7 Οδοιπορικά ΄Εξοδα Προσωπικού Σωμάτων Ασφαλείας   873 ΚΕΦΑΛΑΙΟ Δ΄ ΤΕΛΙΚΕΣ ΔΙΑΤΑΞΕΙΣ Προκαταβολές - Κρατήσεις. Άρθρ.14.-1.Για την αντιμετώπιση των δαπανών μετακίνησης του προσωπικού της Ελληνικής Αστυνομίας προκαταβάλλονται ανάλογα χρηματικά ποσά, που δεν μπορούν να υπερβούν το ύψος των 3 μηνιαίων μισθών για τον καθένα. 2.Οι κρατήσεις που προβλέπονται στην ημερήσια αποζημίωση για τα ασφαλιστικά ταμεία, υπολογίζονται κατά περίπτωση στο ποσό που εξάγεται από τον πολλαπλασιασμό των συντελεστών βαθμού με το βασικό ποσό των εξόδων μετακίνησης. Απώλειες υπομνημάτων οδοιπορικών εξόδων. Άρθρ.15.-Στις περιπτώσεις απώλειας υπομνημάτων οδοιπορικών εξόδων, υποβάλλεται από την Υπηρεσία αποστολής αυτών, επικυρωμένο αντίγραφο των απαιτούμενων δικαιολογητικών με αιτιολογημένη αναφορά του Δ/ντή της Υπηρεσίας για την υποβολή απώλεια και την μη πληρωμή του υπομνήματος. Τα υπομνήματα αυτά ελέγχονται από τη Δ/νση Ελεγκτηρίου Δαπανών, αφού επισυναφθεί στο υπόμνημα μερίμνη της, βεβαίωση της Δ/νσης Διαχείρισης Χρηματικού περί μη καταλογισμού στα οριστικά έξοδα, της δαπάνης του απωλεσθέντος υπομνήματος. Συμπλήρωση διατάξεων. Άρθρ.16.-Οι διατάξεις των άρθρ. 1 έως και 15 της παρούσας έχουν ανάλογη εφαρμογή και για τους Συνοριακούς Φύλακες. Κατάργηση διατάξεων - Έναρξη ισχύος. Άρθρ.17.-1.Κάθε άλλη προγενέστερη απόφασή μας για το θέμα που αφορά στο αστυνομικό προσωπικό καταργείται από της ισχύος της παρούσας.